खंभे पर लगे मीटरों और केबलों की चैकिंग की
बिजलीचोरी रोकने के लिए निगम ने मीटरों को घरों से बाहर खंभे पर लगाया, इसके बावजूद भी बिजली चोरी नहीं रूक रही है। चोरी पर अंकुश लगाने के लिए खंभे पर लगाए गए मीटरों की जांच के लिए अभियान चलाया हुआ है। पुरानी अनाज मंडी क्षेत्र और रेलवे कॉलोनी में कई उपभोक्ता बिजली चोरी करते हुए पाए गए। एक उपभोक्ता का मीटर तो खंभे पर था, लेकिन खंभे से सीधे घर के पास तक तार लगाई हुई थी।
एसडीओ संजीत ने बताया कि मुख्यालय के निर्देश पर शहर ग्रामीण क्षेत्रों में बिजली चोरी पर अंकुश लगाने के लिए मीटरों की जांच करने के लिए विशेष अभियान चलाया जा रहा है। इसके तहत घरों में लगे हुए मीटरों की जांच की जा रही है। कुछ लोग मीटर में डिवाइस अथवा अलग से तार लगाकर बिजली की चोरी कर रहे हैं। इससे निगम द्वारा दी जा रही पावर हाउस में लगाए फीडर मीटर और शहर में लगे मीटरों की रिडिंग में भारी अंतर रहा है। इस अंतर को खत्म करने के लिए मुख्यालय ने मीटरों की नियमित रूप से जांच करने के निर्देश दिए हैं। बिजली मीटरों के साथ छेड़छाड़ करने वालों का पता लगाया जा सके।
बिजली निगम ने घरों से बाहर निकाले गए मीटरों की जांच के लिए विभिन्न क्षेत्रों से 35 मीटर जांच के लिए भेजे थे। इनमें से दस मीटरों में छेड़छाड़ की पुष्टि की गई थी। इसे निगम ने काफी गंभीरता से लिया है। निगम ने शहर में दस टीमें गठित की हैं। ये टीम विभिन्न क्षेत्रों में जाकर खंभे पर लगे मीटर और केबल की जांच करती है। जिस भी केबल में कट मिलता है, उसे बदला जा रहा हैं।
गोहाना. पुरानीअनाज मंडी में मीटरों की जांच करती बिजली निगम की टीम।
hin_Deva hin_Deva hin_Deva hin_Deva hin_Deva